CELEX: 32015L0653
Language: ro
Date: 2015-04-24 00:00:00
Title: Directiva (UE) 2015/653 a Comisiei din 24 aprilie 2015 de modificare a Directivei 2006/126/CE a Parlamentului European și a Consiliului privind permisele de conducere (Text cu relevanță pentru SEE)

25.4.2015   
               
               
                  RO
               
               
                  Jurnalul Oficial al Uniunii Europene
               
               
                  L 107/68
               
            DIRECTIVA (UE) 2015/653 A COMISIEI
      din 24 aprilie 2015
      de modificare a Directivei 2006/126/CE a Parlamentului European și a Consiliului privind permisele de conducere
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2006/126/CE a Parlamentului European și a Consiliului din 20 decembrie 2006 privind permisele de conducere (1), în special articolul 8,
      întrucât:
      
                  (1)
               
               
                  Codurile și subcodurile stabilite în anexa I la Directiva 2006/126/CE ar trebui actualizate pentru a se ține seama de progresul tehnic și științific, în special în domeniul adaptării vehiculelor și al suportului tehnic pentru conducătorii auto cu handicap fizic.
               
            
                  (2)
               
               
                  Pentru a se ține seama de noile evoluții tehnologice, codurile și subcodurile ar trebui orientate potrivit funcției. Din motive de simplificare administrativă, unele coduri ar trebui, de asemenea, să fie eliminate, unificate cu alte coduri sau scurtate.
               
            
                  (3)
               
               
                  În scopul de a ușura sarcina pe care o au conducătorii auto cu handicap fizic, ar trebui să se prevadă posibilitatea, după caz, ca acești conducători auto să conducă un vehicul fără adaptări tehnice. Întrucât tehnologia vehiculelor moderne permite conducătorilor auto să conducă anumite vehicule obișnuite aplicând o forță mai redusă, de exemplu, în cazul mișcării volanului sau al frânării, și pentru a le oferi acestora mai multă flexibilitate, asigurându-se totodată funcționarea în siguranță a vehiculului, ar trebui introduse coduri care ar putea permite conducerea vehiculelor care sunt compatibile cu forța maximă pe care conducătorul auto este capabil să o aplice.
               
            
                  (4)
               
               
                  Anumite coduri care sunt limitate în prezent la afecțiuni medicale se pot aplica, de asemenea, altor obiective de siguranță rutieră prin limitarea situațiilor cu risc ridicat, de exemplu în cazul începătorilor și al conducătorilor auto în vârstă. Prin urmare, ar trebui, de asemenea, să fie creată o secțiune pentru aceste coduri privind utilizarea limitată.
               
            
                  (5)
               
               
                  În vederea îmbunătățirii siguranței rutiere, mai multe state membre au introdus sau sunt în curs de a planifica programe prin care conducătorilor auto li se aplică restricția de a conduce numai vehicule echipate cu etilotest antidemaraj. Pentru a facilita utilizarea și acceptarea etilotestelor antidemaraj și luând în considerare recomandările formulate în studiul privind prevenirea condusului sub influența alcoolului prin intermediul etilotestelor antidemaraj (2), ar trebui să se introducă un cod armonizat în acest sens.
               
            
                  (6)
               
               
                  În conformitate cu declarația politică comună din 28 septembrie 2011 a statelor membre și a Comisiei privind documentele explicative (3), statele membre s-au angajat să însoțească, în cazuri justificate, notificarea măsurilor de transpunere pe care le-au adoptat cu unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.
               
            
                  (7)
               
               
                  Prin urmare, Directiva 2006/126/CE ar trebui modificată în consecință.
               
            
                  (8)
               
               
                  Măsurile prevăzute de prezenta directivă sunt conforme cu avizul Comitetului privind permisele de conducere,
               
            ADOPTĂ PREZENTA DIRECTIVĂ:
      Articolul 1
      Anexa I la Directiva 2006/126/CE se modifică în conformitate cu anexa la prezenta directivă.
      Articolul 2
      (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la 1 ianuarie 2017. Statele membre comunică Comisiei textul acestor acte.
      Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
      (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
      Articolul 3
      Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
      Articolul 4
      Prezenta directivă se adresează statelor membre.
      
         Adoptată la Bruxelles, 24 aprilie 2015.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 403, 30.12.2006, p. 18.
      
         (2)  Studiul privind prevenirea conducerii sub influența alcoolului prin intermediul etilotestelor antidemaraj poate fi consultat la adresa: http://ec.europa.eu/transport/road_safety/pdf/behavior/study_alcohol_interlock.pdf
      
         (3)  JO C 369, 17.12.2011, p. 14.
      
         ANEXĂ
         În anexa I secțiunea 3 a Directivei 2006/126/CE, la pagina 2 a permisului de conducere, litera (a) punctul 12 se înlocuiește cu următorul text:
         
            
                        „12.
                     
                     
                        informații suplimentare/restricții, în formă codificată, în privința fiecărei categorii în cauză.
                     
                  Codurile sunt următoarele:
            —   codurile 01 până la 99: coduri armonizate ale Uniunii Europene
            CONDUCĂTOR AUTO (considerente medicale)
            
               01. Corectarea și/sau protejarea vederii
            
               01.01. Ochelari
            
               01.02. Lentilă (lentile) de contact
            
               01.05. Acoperitoare pentru ochi
            
               01.06. Ochelari sau lentile de contact
            
               01.07. Dispozitive optice specifice
            
               02. Proteze auditive/dispozitiv ajutător pentru comunicare
            
               03. Proteze/orteze ale membrelor
            
               03.01. Proteze/orteze ale membrelor superioare
            
               03.02. Proteze/orteze ale membrelor inferioare
            ADAPTĂRI ALE VEHICULULUI
            
               10. Transmisie modificată
            
               10.02. Selectarea automată a treptei de viteză
            
               10.04. Levierul schimbătorului de viteze adaptat
            
               15. Ambreiaj modificat
            
               15.01. Pedală de ambreiaj adaptată
            
               15.02. Ambreiaj manual
            
               15.03. Ambreiaj automat
            
               15.04. Măsuri pentru a preveni obstrucționarea sau acționarea pedalei de ambreiaj
            
               20. Sistem de frânare modificat
            
               20.01. Pedală de frână adaptată
            
               20.03. Pedală de frână adaptată pentru piciorul stâng
            
               20.04. Pedală de frână prin talpă
            
               20.05. Pedală de frână înclinată
            
               20.06. Frână de serviciu manuală (adaptată)
            
               20.07. Utilizare maximă a frânei de serviciu consolidate cu o forță de … N (*) [de exemplu, «20.07(300N)»]
            
               20.09. Frână de parcare adaptată
            
               20.12. Separare înainte de pedala de frână/cu pedala la podea/cu pedala de frână detașată
            
               20.13. Frână acționată cu genunchiul
            
               20.14. Frână de serviciu acționată electronic
            
               25. Sisteme de accelerare modificate
            
               25.01. Pedală de accelerație adaptată
            
               25.03. Pedală de accelerație înclinată
            
               25.04. Pedală de accelerație acționată manual
            
               25.05. Pedală de accelerație acționată cu genunchiul
            
               25.06. Servoaccelerații (electronice, pneumatice etc.)
            
               25.08. Pedală de accelerație plasată în stânga
            
               25.09. Separare înainte de pedala de accelerație/cu pedala la podea/cu pedala de accelerație detașată
            
               31. Adaptări și protecții pedale
            
               31.01. Set suplimentar de pedale paralele
            
               31.02. Pedale la (sau aproape la) același nivel
            
               31.03. Protecție la obstrucționarea sau acționarea pedalelor de accelerație și frână atunci când acestea nu sunt acționate cu piciorul
            
               31.04. Podea înălțată
            
               32. Sisteme de accelerație și frână de serviciu combinate
            
               32.01. Accelerație și frână de serviciu ca sistem combinat acționat cu un braț
            
               32.02. Accelerație și frână de serviciu ca sistem servo combinat
            
               33. Sisteme de accelerație, frână de serviciu și direcție combinate
            
               33.01. Accelerația, frâna de serviciu și direcția ca sisteme combinate servo acționate cu o mână
            
               33.02. Accelerația, frâna de serviciu și direcția ca sisteme combinate servo acționate cu două mâini
            
               35. Dispozitive de comandă adaptate (comutatoare pentru faruri, ștergător și spălător de parbriz, claxon, semnalizatoare etc.)
            
               35.02. Dispozitive de comandă care pot fi acționate fără eliberarea volanului și
            
               35.03. Dispozitive de comandă care pot fi acționate cu mâna stângă fără eliberarea volanului
            
               35.04. Dispozitive de comandă care pot fi acționate cu mâna dreaptă fără eliberarea volanului
            
               35.05. Dispozitive de comandă care pot fi acționate fără eliberarea volanului și a comenzilor de accelerație sau de frână combinate
            
               40. Direcție modificată
            
               40.01. Utilizare maximă a direcției cu o forță de … N (*) [de exemplu «40.01(140N)»]
            
               40.05. Volan ajustat (volan mai gros/mai subțire; volan cu diametru redus etc.)
            
               40.06. Volan cu basculare
            
               40.09. Acționare cu piciorul
            
               40.11. Mâner la volan
            
               40.14. Sistem de direcție adaptat alternativ acționat cu un braț
            
               40.15. Sistem de direcție adaptat alternativ acționat cu două brațe
            
               42. Oglindă (oglinzi) retrovizoare modificată (modificate)
            
               42.01. Oglindă retrovizoare adaptată
            
               42.03. Oglindă retrovizoare interioară suplimentară pentru observarea traficului
            
               42.05. Oglindă retrovizoare de unghi mort
            
               43. Poziția scaunului pentru șofer
            
               43.01. Scaun pentru conducător cu înălțime adecvată pentru vizibilitate și distanță normală față de volan și pedale
            
               43.02. Scaun pentru conducător adaptat la forma corpului
            
               43.03. Scaunul conducătorului auto cu suport lateral pentru stabilitate bună
            
               43.04. Scaunul conducătorului auto cu rezemătoare pentru braț
            
               43.06. Centură de siguranță adaptată
            
               43.07. Centură de siguranță de tip ham
            
               44. Modificări ale motocicletelor (subcod obligatoriu)
            
               44.01. Frână cu comandă unică
            
               44.02. Frână de mână (adaptată) (pentru roata din față)
            
               44.03. Frână de mână (adaptată) (pentru roata din spate)
            
               44.04. Manetă de accelerație (adaptată)
            
               44.08. Înălțimea scaunului permite conducătorului, în poziția șezând, să aibă în același timp ambele picioare pe suprafața drumului.
            
               44.09. Forța maximă cu care se poate aplica frâna pe roata din față … N (*) [de exemplu «44.09» (140N)]
            
               44.10. Forța maximă cu care se poate aplica frâna pe roata din spate … N (*) [de exemplu «44.10» (240 N)]
            
               44.11. Rezemătoare pentru picioare adaptată
            
               44.12. Manetă adaptată
            
               45. Numai motocicletă cu ataș
            
               46. Numai tricicluri
            
               47. Limitat la vehiculele cu mai mult de două roți care nu necesită poziția de echilibru a conducătorului auto la pornire, oprire și stat în picioare
            
               50. Limitat la un anumit vehicul/un anumit număr de șasiu (numărul de identificare al vehiculului, NIV)
            Litere utilizate în combinație cu codurile 01-44 pentru specificații suplimentare:
            
               a stânga
            
               b dreapta
            
               c mână
            
               d picior
            
               e mijloc
            
               f braț
            
               g degetul mare
            CODURI PENTRU UTILIZARE LIMITATĂ
            
               61. Limitare la călătorii în timpul zilei (de exemplu: o oră după răsăritul soarelui și o oră înainte de apusul soarelui)
            
               62. Limitare la călătorii pe o rază de … km de la domiciliul titularului sau doar în interiorul orașului/regiunii
            
               63. Conducere fără pasageri
            
               64. Limitare la călătorii cu o viteză de maximum … km/h
            
               65. Conducere autorizată doar în prezența unui însoțitor care posedă permis de conducere de categorie cel puțin echivalentă
            
               66. Fără remorcă
            
               67. Nu este permisă conducerea pe autostrăzi
            
               68. Nu este permis consumul de alcool
            
               69. Restricționat la conducerea vehiculelor echipate cu un etilotest antidemaraj în conformitate cu EN 50436. Indicarea unei date de expirare este opțională (de exemplu «69» sau «69 (01.01.2016»)
            ASPECTE ADMINISTRATIVE
            
               70. Schimbarea permisului nr. … eliberat de … (semn distinctiv UE/ONU în cazul unei țări terțe, de exemplu: «70.0123456789.NL»)
            
               71. Duplicatul permisului nr. … (semn distinctiv UE/ONU în cazul unei țări terțe, de exemplu: «71.987654321HR»)
            
               73. Limitat la vehiculele din categoria B cu 3 sau 4 roți și motor (B1)
            
               78. Limitat la vehiculele cu schimbător de viteze automat
            
               79. (…) Limitat la vehiculele care respectă specificațiile indicate în paranteze, în vederea aplicării articolului 13 din prezenta directivă.
            
               79.01. Limitat la vehicule cu două roți, cu sau fără ataș
            
               79.02. Limitat la vehiculele din categoria AM cu trei roți sau de tip cvadriciclu ușor
            
               79.03. Limitat la tricicluri
            
               79.04. Limitat la tricicluri combinate cu o remorcă având o masă maximă autorizată care nu depășește 750 kg
            
               79.05. Motocicletă din categoria A1 cu un raport putere/masă mai mare de 0,1 kW/kg
            
               79.06. Vehicul din categoria BE unde greutatea maximă autorizată a remorcii depășește 3 500 kg
            
               80. Limitat la titularii unui permis de conducere pentru un vehicul din categoria A de tip triciclu cu motor care nu au împlinit 24 de ani
            
               81. Limitat la titularii unui permis de conducere pentru un vehicul din categoria A de tip motocicletă cu două roți care nu au împlinit 21 de ani
            
               95. Conducătorul auto deținător de CPC care îndeplinește obligația de aptitudine profesională prevăzută în Directiva 2003/59/CE până la … [de exemplu, «95(01.01.12)»];
            
               96. Vehicule din categoria B combinate cu o remorcă cu o masă maximă autorizată de peste 750 kg, unde greutatea maximă autorizată a unei astfel de combinații depășește 3 500 kg, dar nu este mai mare de 4 250 kg
            
               97. Nu are dreptul de a conduce un vehicul din categoria C1 care intră în domeniul de aplicare al Regulamentului (CEE) nr. 3821/85 al Consiliului (**)
            
            —   codurile 100 și peste: coduri naționale valabile doar pentru conducere pe teritoriul statului membru care a eliberat permisul.
            În cazul în care un cod se aplică tuturor categoriilor pentru care a fost eliberat permisul, acesta se poate imprima la rubricile 9, 10 și 11.